Fatima Batul Mukhtar

Fatima Batul Mukhtar bụ nwaafọ Naịjirịa gụrụ akwụkwọ, nke bụ prọfesọ na Botani . Nnyocha ya gbadoro ụkwụ na "growth regulation, biostatistics, biotechnology and plant conservation". N’afọ 2016, onyeisiala Muhammadu Buhari họpụtara ya dịka onye osote onye isi ọchịchị Federal University Dutse . 

 Mmalite ndu na mmụta ya 
A mụrụ Mukhtar na Kano n'afọ 1963.  Ọ gara ụlọ akwụkwọ praịmarị nke Shahuchi nakwa Shekara Girls Boarding Primary School maka agụmakwụkwọ praịmarị ya, were gazie Government Girls College,nke Dala dị na Kano maka ụlọ akwụkwọ sekọndịrị ya.  N'afọ 1984, o nwetara nzere bachelọ na botani na Mahadum nke Ahmadu Bello . N’afọ 1994, o nwetara nzere masta na mahadum nke Bayero . Ọ gụsịrị akwụkwọ mmụta dọktọreti n'afọ 2005, bụrụ ọkachamara na nkà mmụta ọgwụ osisi site n'otu ụlọ akwụkwọ mahadum ahụ.  N'afọ 2012, o debara aha ya n'agụmagụ akwụkwọ banyere nkà na ụzụ ọrụ ugbo na mahadum nke Michigan Steeti . Ọ bụ otu n'ime ndị isi ntọala ọchịchị na Mahadum nke Northwest Kano, bụrụkwa diin mbụ nke sayensị n'ụlọ akwụkwọ ahụ. N'afọ 2015, e mere ya osote onye isi oche nke ụlọ akwụkwọ ahụ.  N'afọ 2016, a họpụtara ya ka ọ bụrụ osote onye isi nke Federal University Dutse . 

 Nrụtụaka 

 Njikọ dị na mpụga 

 Bayero University profile
Òtù:Mmadụ ndi di ndụ
Otú:Ụmụ nwanyị Naijiria
Òtù:Category:Ụmụ nwanyị Naijiria nọ na sayensị
Òtù:Category:Ụmụ nwanyị Naijiria bụ prọfesọ
Otú:Ụmụ nwanyị Naijiria gụrụ akwụkwọ